শেফিল্ড শিল্ড

শেফিল্ড শীল্ড অস্ট্রেলিয়ায় অনুষ্ঠিত ঘরোয়া প্রথম-শ্রেণীর ক্রিকেট প্রতিযোগিতার ট্রফিবিশেষ। এটি পুরা কাপ নামেও অভিহিত করা হয়। অস্ট্রেলিয়ায় এ ট্রফিটি সাংবার্ষিকভিত্তিতে ছয়টি রাজ্য ক্রিকেট দলসমূহের মধ্যে নিয়মিতভাবে অনুষ্ঠিত হয়ে থাকে। জয়, পরাজয়, ড্র ও টাইয়ের উপর নির্ভর করে পয়েন্ট সংখ্যা নির্ধারিত হয়। নিয়মিতভাবে চার-দিনের খেলায় দলগুলো একে-অপরের বিপক্ষে দ্বৈত রাউন্ড-রবিন লিগ পদ্ধতিতে দুইবার নিজ মাঠ-প্রতিপক্ষীয় মাঠে খেলে থাকে। শীর্ষস্থানীয় দুই দল চূড়ান্ত খেলায় পাঁচ দিনের খেলায় প্রতিদ্বন্দ্বিতার মাধ্যমে মৌসুম শেষ করে। নিউ সাউথ ওয়েলস ক্রিকেট দল সর্বাধিক ৪৬বার শিরোপা জয় করেছে। বর্তমান শিরোপাধারী দল হচ্ছে ভিক্টোরিয়া। শেফিল্ড শিল্ড প্রতিযোগিতা প্রবর্তনের পূর্বে একগুচ্ছ আন্তঃউপনিবেশ ক্রিকেট খেলা অনুষ্ঠিত হয়েছে। ১৮৯১-৯২ মৌসুমে আর্ল অব শেফিল্ড ডব্লিউ. জি. গ্রেসের নেতৃত্বাধীন ইংরেজ দলের অস্ট্রেলিয়া সফরের উদ্যোক্তা ছিলেন। সফর শেষে লর্ড শেফিল্ড নিউ সাউথ ওয়েলস ক্রিকেট সংস্থাকে আন্তঃউপনিবেশ ক্রিকেট খেলা বার্ষিকভিত্তিতে আয়োজনের জন্য ১৫০ পাউন্ড স্টার্লিং প্রদান করেন। ১৮৯২-৯৩ মৌসুমের গ্রীষ্মে প্রথমবারের মতো নিউ সাউথ ওয়েলস, সাউথ অস্ট্রেলিয়া এবং ভিক্টোরিয়া দল প্রতিযোগিতায় অবতীর্ণ হয়েছিল। লর্ড শেফিল্ড এ ট্রফিটি দান করেছেন বিধায় তাঁর সম্মানার্থে ট্রফিটির নামকরণ করা হয়। ট্রফির নকশাকার ছিলেন ফিলিপ ব্ল্যাশকি নামীয় এক পোলীয় অভিবাসনকারী। রূপা দিয়ে তৈরি এ শিল্ডটি ৪৩x ৩০-ইঞ্চি (৭৬০ মিমি) উচ্চতাবিশিষ্ট। প্রথম টেস্ট জয়ের ১৫ বছর পর এ প্রতিযোগিতার কথা ঘোষণা করা হয়। ১৯২৬-২৭ মৌসুমে কুইন্সল্যান্ড, ১৯৪৭-৪৮ মৌসুমে ওয়েস্টার্ন অস্ট্রেলিয়া এবং ১৯৭৭-৭৮ মৌসুমে তাসমানিয়া দল এতে যুক্ত হয়। ১৯৯৯ সালে তৎকালীন অস্ট্রেলিয়ান ক্রিকেট বোর্ড (বর্তমানে - ক্রিকেট অস্ট্রেলিয়া) ব্যবসায়িক চুক্তির কারণে শেফিল্ড শিল্ডের নাম পরিবর্তন করে পুরা মিল্ক কাপ রাখে। পরের মৌসুমেই তা পুরা কাপ নামে পরিচিত পায়। ফিলিপাইনভিত্তিক স্যান মিগুয়েল কর্পোরেশন কর্তৃক পরিচালিত ন্যাশনাল ফুডসের ব্রান্ড নাম হচ্ছে পুরা। বার্ষিক পুরস্কারের অর্থ মূল্য A$২২০,০০০ অস্ট্রেলীয় ডলার ধার্য্য করা হয়। তন্মধ্যে বিজয়ী দল A$৭৫,০০০ এবং রানার্স আপ দল A$৪৫,০০০ অস্ট্রেলীয় ডলার লাভ করে। ১৬ জুলাই, ২০০৮ তারিখে উইট-বিক্স ২০০৮-০৯ মৌসুমের প্রতিযোগিতায় চুক্তি সম্পাদন করে। তখন থেকেই শেফিল্ড শিল্ড বা শেফিল্ড শিল্ড প্রেজেন্টেড বাই উইট-বিক্স নামে পরিচিত হয়। ২০১১-১২ মৌসুমে বুপা প্রতিযোগিতায় ব্যবসায়িক চুক্তি সম্পাদন করে। ১৯৮২–৮৩ মৌসুমের প্রতিযোগিতার পূর্বে নিজ মাঠ ও প্রতিপক্ষের মাঠে কোন দলকে সর্বাধিক পয়েন্ট সংগ্রহের মাধ্যমে বিজয়ী ঘোষণা করা হতো। চূড়ান্ত খেলার প্রবর্তনের ফলে শীর্ষস্থানীয় দল নিজ মাঠে দ্বিতীয় স্থানের অধিকারী দলের সাথে পাঁচদিনের খেলায় অংশগ্রহণ করে। অতিথি দলকে চ্যাম্পিয়নশীপের শিরোপা লাভের জন্যে বিজয়ী হতে হয়। অন্যদিকে স্বাগতিক দলকে চ্যাম্পিয়নশীপের শিরোপা লাভের জন্যে টাই কিংবা ড্র করলেই চলবে। বিস্তারিত বিষয়াদি ক্রিকইনফো ও ক্রিকেটআর্কাইভে খেলার স্কোরকার্ডে উল্লেখ রয়েছে। % = যৌথভাবে অবস্থান   ১৯২৬-২৭ মৌসুমে কুইন্সল্যান্ড অন্তর্ভুক্ত হয়।   ওয়েস্টার্ন অস্ট্রেলিয়া ১৯৪৮ সালে প্রবেশ করে   ১৯৭৭–৭৮ মৌসুমে তাসমানিয়া যোগদান করে প্রত্যেক মৌসুম শেষে শেফিল্ড শিল্ডের বর্ষসেরা খেলোয়াড়ের পুরস্কার প্রদান করা হয়ে থাকে। ১৯৭৬ সালে এ পুরস্কার প্রবর্তনের পর থেকেই পুরো মৌসুমে সেরা ক্রীড়াশৈলী প্রদর্শনকারী খেলোয়াড়কে একদল বিচারকমণ্ডলী নির্বাচন করেন। ভিক্টোরিয়ান ও দক্ষিণ অস্ট্রেলিয়ার ব্যাটসম্যান ম্যাথু এলিয়ট সর্বাপেক্ষা বেশি পুরস্কার প্রাপক হয়েছেন। তিনি তিনটি পৃথক মৌসুমে বর্ষসেরা খেলোয়াড় মনোনীত হয়েছেন। অন্য ছয়জন খেলোয়াড় অস্ট্রেলিয়ার তিনটি রাজ্যদলের পক্ষে শীর্ষস্থানীয় ক্রিকেটে অংশ নিয়েছেন। তবে তারা শেফিল্ড শিল্ডে ঐ তিন দলের পক্ষে খেলেননি। তারা হলেন - নীল হক (সাউথ অস্ট্রেলিয়া, তাসমানিয়া, ওয়েস্টার্ন অস্ট্রেলিয়া); ওয়াল্টার ম্যাকডোনাল্ড (কুইন্সল্যান্ড, তাসমানিয়া, ভিক্টোরিয়া); পার্সি ম্যাকডোনেল (নিউ সাউথ ওয়েলস, কুইন্সল্যান্ড, ভিক্টোরিয়া); কার্ল কুইস্ট (নিউ সাউথ ওয়েলস, সাউথ অস্ট্রেলিয়া, ওয়েস্টার্ন অস্ট্রেলিয়া); গ্রেগ রোয়েল (নিউ সাউথ ওয়েলস, কুইন্সল্যান্ড, তাসমানিয়া); ওয়াল ওয়ামেসলি (নিউ সাউথ ওয়েলস, কুইন্সল্যান্ড, তাসমানিয়া)। ক্রিকেট প্রবেশদ্বার http://www.join.org.au/letters/tubshvat.htm Rick Eyre (১৭ নভেম্বর ১৯৯৯)। Cricinfo article "Aussie state champions to drink from the Milk Cup" |ইউআরএল= এর মান পরীক্ষা করুন (সাহায্য)। Cricinfo। সংগ্রহের তারিখ ২০০৮-০৭-১৬।  "Cricket Australia and Weet-Bix bring Sheffield Shield back"। Cricket Australia। ১৬ জুলাই ২০০৮। ২০০৮-০৭-২৬ তারিখে মূল থেকে আর্কাইভ করা। সংগ্রহের তারিখ ২০০৮-০৭-১৭।  http://stats.cricinfo.com/australia/engine/records/index.html?id=114;type=trophy https://cricketarchive.com/Archive/Events/AUS.html "Pura Cup Player of the Year"। Cricinfo.com। ২৭ এপ্রিল ২০০৫ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১৪।  The History of the Sheffield Shield, Chris Harte A Century of Summers: 100 years of Sheffield Shield cricket, Geoff Armstrong A History of Australian Cricket 1993, Chris Harte